ddrg/super_eurlex huggingface dataset:
RÅDETS FORORDNING (EF) Nr. 2153/96 af 25. oktober 1996 om ændring af Kommissionens forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 249,

under henvisning til forslag fra Kommissionen, og

ud fra følgende betragtninger:

Det beløb for samlet kaution for varer under ekstern fællesskabsforsendelse, der i henhold til artikel 361 er fastsat til mindst 30 % af de importafgifter og andre afgifter, der forfalder til betaling, gør det ikke muligt altid at inddrive egne indtægter i tilfælde af svig; beløbet bør derfor generelt forhøjes til 100 % bortset fra nærmere bestemte tilfælde;

Kommissionens forordning (EØF) nr. 2454/93 (2) bør derfor ændres -

UDSTEDT FØLGENDE FORORDNING:

Artikel 1

Artikel 361 i forordning (EØF) nr. 2454/93 ændres således:

1) Stk. 1 erstattes af følgende:

»1. Den samlede kaution fastsættes efter reglerne i stk. 4 til 100 % af de importafgifter og andre afgifter, der er forfaldet til betaling, dog mindst 7 000 ECU, undtagen i de tilfælde, der er nævnt i stk. 2.

2. Toldmyndighederne kan efter reglerne i stk. 4 fastsætte den samlede kaution til mindst 30 % af de importafgifter og andre afgifter, der er forfaldet til betaling, dog mindst 7 000 ECU, forudsat:

- at den erhvervsdrivende i en toårsperiode regelmæssigt har foretaget fællesskabsforsendelser under ordningen med samlet kaution

- at den erhvervsdrivende ikke har tilsidesat sine forpligtelser i den nævnte periode

- at den nedsatte kaution mindst dækker toldskylden

- at varerne ikke er opført på listen i bilag 52 og ikke er udelukket fra den samlede kaution.

3. Undtagelsen efter stk. 2 finder ikke anvendelse, hvis de deri nævnte betingelser ikke længere er opfyldt.«

2) Stk. 2 og 3 bliver henholdsvis stk. 4 og 5.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 25. oktober 1996.

På Rådets vegne

E. KENNY

Formand

(1) EFT nr. L 302 af 19. 10. 1992, s. 1. Forordningen er ændret ved tiltrædelsesakten af 1994.

(2) EFT nr. L 253 af 11. 10. 1993, s. 1. Forordningen er senest ændret ved Kommissionens forordning (EF) nr. 1676/96 (EFT nr. L 218 af 28. 8. 1996, s. 1).
KOMMISSIONENS FORORDNING (EF) Nr. 2144/96 af 7. november 1996 om tildeling af eksportlicenser for ost, der i 1997 skal udføres til Amerikas Forenede Stater som led i det supplerende kontingent, der er en følge af GATT-aftalerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1466/95 af 27. juni 1995 om særbestemmelser for anvendelsen af eksportrestitutioner for mælk og mejeriprodukter (1), senest ændret ved forordning (EF) nr. 1875/96 (2), særlig artikel 9a, stk. 3, og

ud fra følgende betragtninger:

Proceduren for tildeling af eksportlicenser for ost, der i 1997 skal udføres til Amerikas Forenede Stater om led i det supplerende kontingent, der er en følge af GATT-aftalerne, blev åbnet ved Kommissionens forordning (EF) nr. 1910/96 (3);

de i henhold til forordning (EF) nr. 1910/96 indgivne ansøgninger om foreløbige licenser omfatter generelt større mængder end dem, der er til rådighed; licenser bør først tildeles de ansøgere, hvis udpegede importører er datterselskaber, og dernæst de ansøgere, som har udført de pågældende produkter til Amerikas Forenede Stater i hvert af de foregående tre år; for at sikre, at den første tildeling ikke opbruger de for en produktgruppe disponible mængder, og at de mængder, for hvilke den enkelte licens udstedes, så vidt muligt ikke falder til under et bestemt niveau, bør den første tildeling i betragtning af de fastlagte anvendelser begrænses til en bestemt procentdel af de for denne produktgruppe disponible mængder; ud fra denne metode kan der fastsættes tildelingskoefficienter for nævnte grupper af ansøgere; alle andre ansøgninger bør afvises -

UDSTEDT FØLGENDE FORORDNING:

Artikel 1

Ansøgninger om foreløbige eksportlicenser, der er indgivet i henhold til forordning (EF) nr. 1910/96 for de i bilaget anførte produkter, som er omfattet af det amerikanske ostekontingent:

- af ansøgere, hvis udpegede importører er datterselskaber, accepteres med de tildelingskoefficienter, der er anført i bilagets kolonne 4

- af ansøgere, som har udført de pågældende produkter til Amerikas Forenede Stater i hvert af de foregående tre år, accepteres med de tildelingskoefficenter, der er anført i bilagets kolonne 5

- af andre ansøgere end de i første og andet led nævnte, afvises.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 144 af 28. 6. 1995, s. 22.

(2) EFT nr. L 247 af 28. 9. 1996, s. 36.

(3) EFT nr. L 251 af 3. 10. 1996, s. 18.

BILAG

>TABELPOSITION>
RÅDETS FORORDNING (EF) Nr. 2087/96 af 28. oktober 1996 om ændring af forordning (EF) nr. 1543/95 om undtagelse for produktionsåret 1995/96 fra forordning (EF) nr. 3119/93 om særlige foranstaltninger til fremme af forarbejdning af visse citrusfrugter, for så vidt angår anvendelsesperioden

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtning:

Visse virksomheder, der forarbejder citrusfrugter, har stadig vanskeligheder med at betale producenterne minimumsprisen; for at løse dette problem blev medlemsstaterne ved forordning (EF) nr. 1543/95 (4) bemyndiget til for produktionsåret 1995/96 på visse betingelser at udbetale udligningstilskuddet direkte til producenterne; forordning (EF) nr. 1543/95 bør derfor forlænges for det nye produktionsår 1996/97 -

UDSTEDT FØLGENDE FORORDNING:

Artikel 1

Artikel 5, stk. 2, i forordning (EF) nr. 1543/95 affattes således:

»Den anvendes for produktionsåret 1995/96 og 1996/97«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 28. oktober 1996.

På Rådets vegne

I. YATES

Formand

(1) EFT nr. C 108 af 19. 7. 1996, s. 17.

(2) EFT nr. C 320 af 28. 10. 1996.

(3) Udtalelse afgivet den 25. september 1996 (endnu ikke offentliggjort i Tidende).

(4) EFT nr. L 148 af 30. 6. 1995, s. 30.
KOMMISSIONENS FORORDNING (EF) Nr. 2104/96 af 31. oktober 1996 om ændring af forordning (EØF) nr. 2026/92 om gennemførelsesbestemmelser for den særlige forsyningsordning for Madeira vedrørende olivenolie og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2537/95 (2), særlig artikel 10, og

ud fra følgende betragtninger:

Kommissionens forordning (EØF) nr. 2026/92 af 22. juli 1992 om gennemførelsesbestemmelser for den særlige forsyningsordning for Madeira vedrørende olivenolie og om udarbejdelse af opgørelsen over forsyningsbehovene (3), senest ændret ved forordning (EF) nr. 2545/95 (4), har fastlagt den foreløbige opgørelse over forsyningsbehovene på Madeira for olivenolie i perioden 1. november 1995 til 31. oktober 1996; for at Madeira kan få forsyninger af olivenolie i produktionsåret 1996/97, må der fastlægges en foreløbig opgørelse over forsyningsbehovene i perioden 1. november 1996 til 31. oktober 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I forordning (EØF) nr. 2026/92 foretages følgende ændringer:

1) I artikel 1, stk. 1, første afsnit, ændres »perioden 1. november 1995 til 31. oktober 1996« til »perioden 1. november 1996 til 31. oktober 1997«.

2) Bilaget affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 260 af 31. 10. 1995, s. 10.

(3) EFT nr. L 207 af 23. 7. 1992, s. 18.

(4) EFT nr. L 260 af 31. 10. 1995, s. 43.

BILAG

Foreløbig opgørelse over forsyningsbehovene på Madeira for olivenolie i perioden 1. november 1996 til 31. oktober 1997

>TABELPOSITION>
RÅDETS FORORDNING (EF) Nr. 2062/96 af 1. oktober 1996 om ændring af forordning (EØF) nr. 1521/76 om indførsel af olivenolie med oprindelse i Marokko

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), særlig 13, stk. 1, og

ud fra følgende betragtninger:

I henhold til artikel 17 i og bilag B til samarbejdsaftalen mellem Det Europæiske Økonomiske Fællesskab og Kongeriget Marokko (2) anvendes der ved indførsel til Fællesskabet af olivenolie, der henhører under KN-kode 1509 10 10, 1509 10 90 og 1510 00 10, på betingelse af, at dette land opkræver en eksportafgift, en fast nedsættelse på 0,7245 ECU pr. 100 kg af den afgift, der anvendes på olie af denne type, samt en nedsættelse af samme afgift svarende til det særlige afgiftsbeløb; nedsættelsen har været fastsat til højst 12,09 ECU pr. 100 kg, for så vidt angår den i ovennævnte artikel omhandlede nedsættelse, og højst 12,09 ECU pr. 100 kg, for så vidt angår det tillægsbeløb, der er omhandlet i ovennævnte bilag B;

ved Rådets forordning (EØF) nr. 1521/76 (3) er ovennævnte aftale blevet iværksat;

de kontraherende parter er ved en aftale i form af brevveksling blevet enige om at fastsætte tillægsbeløbet til 12,09 ECU pr. 100 kg;

forordning (EØF) nr. 1521/76 bør ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 1, litra b), i forordning (EØF) nr. 1521/76 affattes således:

»b) et beløb, der er lig med den særlige afgift ved udførsel, der opkræves af Marokko for olie af denne type, dog højst 12,09 ECU pr. 100 kg for perioden fra den 1. januar 1994 til den 31. januar 1995 og højst 14,60 ECU pr. 100 kg for perioden fra den 1. februar 1995, idet disse beløb forhøjes med henholdsvis 12,09 ECU pr. 100 kg for den første periode og 14,60 ECU pr. 100 kg for den anden periode.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 1. oktober 1996.

På Rådets vegne

D. SPRING

Formand

(1) EFT nr. L 387 af 31. 12. 1992, s. 1. Forordningen er senest ændret ved forordning (EF) nr. 150/95 (EFT nr. L 22 af 31. 1. 1995, s. 1).

(2) EFT nr. L 264 af 27. 9. 1978, s. 2.

(3) EFT nr. L 169 af 28. 6. 1976, s. 43. Forordningen er senest ændret ved forordning (EØF) nr. 1901/92 (EFT nr. L 192 af 11. 7. 1992, s. 2).
KOMMISSIONENS FORORDNING (EF) Nr. 2068/96 af 29. oktober 1996 om ændring af forordning (EF) nr. 1432/94 og (EF) nr. 1486/95 om gennemførelsesbestemmelser for en række toldkontingenter for svinekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 22, og

ud fra følgende betragtninger:

Der er tildelt toldkontingenter for en række svinekødsprodukter inden for rammerne af Kommissionens forordning (EF) nr. 1432/94 af 22. juni 1994 om gennemførelsesbestemmelser for svinekød til den importordning der er fastsat i Rådets forordning (EF) nr. 774/94 om åbning og forvaltning af en række EF-todlkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (3), ændret ved forordning (EF) nr. 1593/95 (4), og Kommissionens forordning (EF) nr. 1486/95 af 28. juni 1995 om åbning og forvaltning af toldkontingenter for svinekødsprodukter (5), ændret ved forordning (EF) nr. 1176/96 (6); for at lette samhandelen mellem Det Europæiske Fællesskab og tredjelande er det nødvendigt, at svinekødsprodukter kan indføres uden pligt til at indføre fra oprindelseslandet, der dog ud fra statistiske hensyn bør anføres i rubrik 8 i importlicensen;

det er hensigtsmæssigt, at disse bestemmelser gælder for importlicenser, hvis gyldighedsperiode endnu ikke er udløbet, eller som kun delvis er udnyttet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 1432/94 foretages følgende ændring:

Artikel 3, litra c), affattes således:

»c) licensansøgningen og licensen indeholder i rubrik 8 en angivelse af oprindelseslandet«.

Artikel 2

I forordning (EF) nr. 1486/95 foretages følgende ændring:

Artikel 4, litra c), affattes således:

»c) i licensansøgningen og i licensen skal oprindelseslandet være anført i rubrik 8«.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Bestemmelserne i denne forordning gælder for licenser, hvis gyldighedsperiode endnu ikke er udløbet eller som kun delvis er udnyttet.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 156 af 23. 6. 1994, s. 14.

(4) EFT nr. L 150 af 1. 7. 1995, s. 94.

(5) EFT nr. L 145 af 29. 6. 1995, s. 58.

(6) EFT nr. L 155 af 28. 6. 1996, s. 26.
KOMMISSIONENS FORORDNING (EF) Nr. 2120/96 af 4. november 1996 om forudfastsat støtte til privat oplagring af hele og halve slagtekroppe af lam i Finland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1589/96 (2), særlig artikel 7, stk. 1, og

ud fra følgende betragtninger:

Ved Kommissionens forordning (EØF) nr. 3446/90 af 27. november 1990 om gennemførelsesbestemmelser vedrørende støtte til privat oplagring af fåre- og gedekød (3), senest ændret ved forordning (EF) nr. 3533/93 (4), er der fastsat bestemmelser for de tilfælde, hvor støtten fastsættes forud med et fast beløb;

Kommissionens forordning (EØF) nr. 3447/90 af 28. november 1990 om de særlige betingelser for ydelse af støtte til privat oplagring af fåre- og gedekød (5), senest ændret ved forordning (EF) nr. 40/96 (6), indeholder bestemmelser om en minimumsmængde pr. kontrakt;

efter artikel 7, stk. 1, i forordning (EØF) nr. 3013/89 kan der træffes afgørelse om at yde støtte til privat oplagring; ifølge artiklen anvendes disse foranstaltninger på grundlag af situationen i hvert noteringsområde; i betragtning af den særligt vanskelige markedssituation i Finland bør der iværksættes en sådan procedure;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

1. I Finland kan der mellem den 4. og den 22. november 1996 indgives ansøgninger om støtte til privat oplagring af højst 150 tons af hele og halve slagtekroppe lammekød, jf. bestemmelserne i forordning (EØF) nr. 3447/90. Ansøgninger, der indgives den dag eller dagen efter den dag, hvor den samlede mængde, der ansøges om, overstiger 150 tons, antages ikke. De mængder, for hvilke der indgives ansøgninger den dag, hvor den samlede mængde overskrides, nedsættes tilsvarende.

2. Støtten er på 1 100 ECU/ton for en oplagringsperiode på mindst tre måneder. Oplagreren bestemmer dog selv den faktiske oplagringsperiode. Perioden er på mindst tre og højst syv måneder. Er oplagringsperioden på mere end tre måneder, forhøjes støtten med 1,45 ECU/ton pr. dag.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 289 af 7. 10. 1989, s. 1.

(2) EFT nr. L 206 af 30. 7. 1996, s. 25.

(3) EFT nr. L 333 af 30. 11. 1990, s. 39.

(4) EFT nr. L 321 af 23. 12. 1993, s. 9.

(5) EFT nr. L 333 af 30. 11. 1990, s. 46.

(6) EFT nr. L 10 af 13. 1. 1996, s. 6.
KOMMISSIONENS FORORDNING (EF) Nr. 2110/96 af 31. oktober 1996 om ændring af forordning (EF) nr. 1832/96 om eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

De mængder, for hvilke der kan ansøges om eksportlicenser, bortset fra ansøgninger vedrørende fødevarehjælp, blev fastsat ved Kommissionens forordning (EF) nr. 1832/96 (3);

ved Kommissionens forordning (EF) nr. 1488/95 af 28. juni 1995 om gennemførelsesbestemmelser for eksportrestitutioner for frugt og grøntsager (4), senest ændret ved forordning (EF) nr. 2702/95 (5), er det fastsat, hvilke oplysninger der lægges til grund ved fastsættelsen af de mængder, der kan udstedes eksportlicenser for; mængderne skal også tilpasses under hensyn til markedssituationen; af hensyn til gennemsigtigheden bør de erhvervsdrivende gøres bekendt med den ajourførte situation for disse mængder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Bilag II til forordning (EF) nr. 1832/96 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 243 af 24. 9. 1996, s. 17.

(4) EFT nr. L 145 af 29. 6. 1995, s. 68.

(5) EFT nr. L 280 af 23. 11. 1995, s. 30.

BILAG

»BILAG II

SATSER OG MÆNGDER FOR TILDELINGEN AF LICENSER UDEN FORUDFASTSAT RESTITUTION

>TABELPOSITION>
KOMMISSIONENS FORORDNING (EF) Nr. 2105/96 af 31. oktober 1996 om ændring af forordning (EØF) nr. 689/92 om fastsættelse af fremgangsmåden ved og betingelserne for interventionsorganernes overtagelse af korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 5, og

ud fra følgende betragtninger:

Betingelserne for interventionsorganernes overtagelse af korn er fastsat i Kommissionens forordning (EØF) nr. 689/92 (3), senest ændret ved forordning (EF) nr. 1775/96 (4); korn, der tilbydes til intervention, kan kun overtages, hvis det opfylder bestemte fysiske og tekniske krav; det bør fastsættes, at blød hvede, der tilbydes som bageegnet blød hvede, skal være egnet til dette formål; interventionsorganet skal i tvivlstilfælde kontrollere, at blød hvede er bageegnet;

der er i indeværende høstår en særlig stor risiko for, at der til intervention tilbydes produkter, som ikke opfylder kravene, især i visse medlemsstater på grund af det høje vandindhold, der er registreret under høsten, og anvendelsen af fremgangsmåder med hurtigtørring;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I artikel 2, stk. 2, i forordning (EØF) nr. 689/92 erstattes sidste afsnit af følgende:

»Med hensyn til blød hvede, der frembydes til intervention i høståret 1996/97, foretager interventionsorganet en spiringsprøve, hvis der er tvivl om kornets bageegnethed. Er spiringsevnen lavere end 85 %, afvises kornet.

Hvis der på en for interventionsorganet tilfredsstillende måde føres bevis for, at den tilbudte bløde hvede er af bageegnet kvalitet, accepteres det pågældende korn dog som sådant. Omkostningerne i forbindelse med de prøver, der er nødvendige for at føre ovennævnte bevis, bæres af den, der tilbyder kornet.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 74 af 20. 3. 1992, s. 18.

(4) EFT nr. L 232 af 13. 9. 1996, s. 18.